OSNOVNA ŠKOLA

„Vazmoslav Gržalja“

KLASA: 003-06/21-01/21

URBROJ: 2163-46-01-22-1

Buzet, 7.studenog 2022.

**ZAKLJUČAK S 45. SJEDNICE ŠKOLSKOG ODBORA**

**Ad 1) Verifikacija zapisnika 44. sjednice Školskog odbora**

Verificira se zapisnik s 44. sjednice Školskog odbora.

**AD2) Solarni paneli**

Ravnateljica je izvijestila Školski odbor da će Fond za zaštitu okoliša i energetsku učinkovitost sufinancirati dio (40%) troškova za postavljanje solarnih panela na krovu zgrade Matične škole. Rok za izvršavanje radova je 18 mjeseci i već teče obzirom da je Ugovor sa Fondom potpisan u rujnu 2022. godine. Ugovor je potpisan od strane Škole bez prethodne suglasnosti Osnivača (IŽ) koji je dužan osigurati ostatak sredstava za provedbu Projekta. Potrebno je provesti javnu nabavu u dogovoru sa Gradom Buzetom koji je Školu prijavio na Projektu.

**AD3) Stare školske zgrade**

Ravnateljica je obavijestila Školski odbor kako je prijedlog Pročelnice IŽ za sport i tehničku kulturu da se sve stare zgrade u vlasništvu Škole prodaju te je od ŠO zatražila prijedloge rješenja toga pitanja.

**Hum**

Za školsku zgradu koja se nalazi u Humu ravnateljica je predložila novi ugovor sa sadašnjim stanarima koji bi trajao do njihove smrti, a kasnije bi se zgrada preuzela i obnovila te koristila za smještaj učenika tijekom MGA, Ljetne škole matematike te ostalih ljetnih aktivnosti.

**Abrami**

Ravnateljica je predložila da se zgrada proda, međutim postoje imovinsko pravni problemi koje je potrebno riješiti prije same prodaje terena i zgrade.

U zgradi živi radnica Snježana Jambrošić kojoj Ugovor o najmu ističe 31.12.2022. godine. Ravnateljica je imala namjeru ponuditi drugi smještaj radnici obzirom da je zgrada u Abramima u jako lošem stanju. Postavljeno je pitanje suglasnosti radnice odnosno neadekvatnog zamjenskog smještaja za radnicu te je zaključeno da je bolje produžiti postojeći Ugovor o najmu kako bi radnica ukoliko pristane na drugi smještaj imala vremena za ulaganje u novi prostor.

Konačni zaključak ŠO je da je potrebno uložiti u etažiranje i rješavanje imovinsko pravnih pitanja zgrade kako bi se moglo postupiti prema prijedlogu Pročelnice.

**Vrsar**

Zgrada je u lošem stanju te je želja članova ŠO da se u nju uloži kako bi se mogla koristiti tijekom ljetnih mjeseci za potrebe učenika. Članovi ŠO su složni da je potrebno da Škola ima neku zgradu koju se može koristiti tijekom ljeta za program škole plivanja obzirom da je na lokaciji Novi Vinodolski teško dobiti termine.

**Sovinjak**

ŠO se složio s prijedlogom Ravnateljice da se zgrada proda, međutim to nije moguće bez etažiranja zgrade.

**Gradinje**

Ravnateljica je obavijestila ŠO kako je Općinsko vijeće Oprtalj prihvatilo prijedlog Načelnika za financiranje etažiranja i projektne dokumentacije školske zgrade u Gradinjama. To znači da bi od 4 prostora u zgradi jedan pripao Općini, dok bi ostatak prostora koji se nalazi u zgradi dao na prodaju. ŠO se složio s prijedlogom.

**Ročko Polje**

Ravnateljica nema prijedlog što se tiče šk. zgrade koja se nalazi u Ročkom Polju. U toj zgradi živi jedna umirovljena radnica te jedan radnik Škole sa obitelji. Problem zgrade je krov zbog kojeg zgrada nije sigurna za stanovanje. Škola nema financijska sredstva za ulaganje u zgradu te ŠO nema prijedloge kako bi se to pitanje riješilo.

**AD4) Informacije/Razno**

Ravnateljica je Školski odbor obavijestila o napretku saniranja učionica koje su uništene u vrijeme nevremena praćenog obilnom kišom koja je rezultirala poplavom u prostoru tavana te 4 učionice na drugom katu zgrade Matične škole. Za sanaciju je potrebno provesti javnu nabavu koja će biti moguća nakon što IŽ potvrdi osiguravanje sredstava za sanaciju.

Pitanje školskih ormarića koji nemaju unutarnju policu nije riješeno.

ŠO je obavješten o povratnim informacijama vezano za zamolbu za korištenje školskih prostora od strane obrta Feralić. ŠO je predložio da se vlasnica obrta obavijesti o cijeni zakupa prostora te o slobodnim terminima za održavanje predloženih radionica.

Predsjednica Školskog odbora:

                                                                                    Tea Marmilić, dipl. uč.